title: Regolament ta’ Implimentazzjoni tal-Kummissjoni (UE) Nru 922/2013 tal- 25 ta’ Settembru 2013 li jiftaħ u jipprovdi għall-ġestjoni ta’ kwoti tariffarji tal-Unjoni għal prodotti agrikoli li joriġinaw fin-Nikaragwa

text:
               26.9.2013

               MT

               Il-Ġurnal Uffiċjali tal-Unjoni Ewropea

               L 254/1

         REGOLAMENT TA’ IMPLIMENTAZZJONI TAL-KUMMISSJONI (UE) Nru 922/2013
   tal-25 ta’ Settembru 2013
   li jiftaħ u jipprovdi għall-ġestjoni ta’ kwoti tariffarji tal-Unjoni għal prodotti agrikoli li joriġinaw fin-Nikaragwa
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2012/734/UE tal-25 ta’ Ġunju 2012 dwar l-iffirmar, f’isem l-Unjoni Ewropea, tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa, u l-Amerika Ċentrali min-naħa l-oħra, u l-applikazzjoni provviżorja tal-Parti IV tiegħu dwar kwistjonijiet kummerċjali (1), u b’mod partikolari l-Artikolu 6 tiegħu,
   Billi:

               (1)

               Id-Deċiżjoni 2012/734/UE awtorizzat l-iffirmar, f’isem l-Unjoni, tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra (“il-Ftehim”). F’konformità mad-Deċiżjoni 2012/734/UE, il-Ftehim għandu jkun applikat fuq bażi provviżorja, sakemm jitlestew il-proċeduri għall-konklużjoni tiegħu. Il-Ftehim jibda japplika fuq bażi provviżorja mill-1 ta’ Awwissu 2013.

               (2)

               L-Appendiċi 2 għall-Anness I mal-Ftehim jirrigwarda l-kwoti tar-rata tariffarja tal-UE għall-importazzjoni ta’ merkanzija li toriġina fl-Amerika Ċentrali. Kwota tariffarja waħda tingħata b’mod esklużiv lin-Nikaragwa. Għaldaqstant huwa neċessarju li tinfetaħ kwota tariffarja għal tali prodotti. Il-kwota tariffarja għandha tkun ġestita mill-Kummissjoni fuq bażi ta’ min jasal l-ewwel skont ir-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (2). Sabiex tibbenefika mill-konċessjonijiet tariffarji pprovduti għalihom f’dan ir-Regolament, il-prodotti elenkati fl-Anness għandhom ikunu akkumpanjati minn prova tal-orġini kif ipprovdut fil-Ftehim.

               (3)

               L-Anness I tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (3), kif emendat mir-Regolament ta’ Implimentazzjoni tal-Kummissjoni (UE) Nru 927/2012 (4), fih kodiċijiet tan-NM ġodda li huma differenti minn dawk imsemmija f’dan il-Ftehim. Il-kodiċijiet il-ġodda għaldaqstant għandhom ikunu riflessi fl-Anness ta’ dan ir-Regolament.

               (4)

               Peress li l-Ftehim jidħol fis-seħħ nhar l-1 ta’ Awwissu 2013, dan ir-Regolament għandu japplika mill-istess data.

               (5)

               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,

         ADOTTAT DAN IR-REGOLAMENT:
   Artikolu 1
   Kwota tariffarja tal-Unjoni tinfetaħ għall-oġġetti li joriġinaw fin-Nikaragwa u elenkati fl-Anness.
   Artikolu 2
   Id-dazji doganali applikabbli għal importazzjonijiet fl-Unjoni ta’ oġġetti li joriġinaw fin-Nikaragwa u elenkati fl-Anness, ikunu sospiżi fil-kwota tariffarja stipulata fl-Anness ma’ dan ir-Regolament.
   Artikolu 3
   Il-prodotti elenkati fl-Anness ikunu akkumpanjati minn prova tal-oriġini kif stipulat fl-Appendiċi 3 tal-Anness II tal-Ftehim.
   Artikolu 4
   Il-kwoti tariffarji elenkati fl-Anness ikunu ġestiti mill-Kummissjoni b’konformità mal-Artikoli 308a u 308c tar-Regolament (KEE) Nru 2454/93.
   Artikolu 5
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Dan japplika mill-1 ta’ Awwissu 2013.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Settembru 2013.

            Għall-Kummissjoni

            Il-President

         José Manuel BARROSO

      (1)  ĠU L 346, 15.12.2012, p. 1.

      (2)  ĠU L 253, 11.10.1993, p. 1.

      (3)  ĠU L 256, 7.9.1987, p. 1.

      (4)  ĠU L 304, 31.10.2012, p. 1.

      ANNESS
      Minkejja r-regoli ta’ interpretazzjoni tan-Nomenklatura Magħquda, il-kliem użat għad-deskrizzjoni tal-prodotti għandu jitqies biss bħala kliem ta’ valur indikattiv, l-iskop tal-iskema preferenzjali jkun deċiż, fi ħdan il-kuntest ta’ dan l-Anness, permezz tal-kopertura tal-kodiċi tan-NM kif jeżistu meta jiġi adottat dan ir-Regolament.

                  Ordni Nru

                  Kodiċi NM

                  Deskrizzjoni tal-prodotti

                  Il-perjodu tal-kwota

                  Volum ta’ kwoti annwali
                  (piż nett f’tunnellati sakemm mhux speċifikat mod ieħor)

                  09.7315

                  0201
                  0202

                  Laħam ta’ bovini, frisk jew imkessaħ:

                  Mill-1.8.2013 sal-31.12.2013

                  209  (1)

                  Mill-1.1 sal-31.12.2014 u għal kull perjodu sussegwenti mill-1.1 sal-31.12

                  525  (1)
                      (2)

         (1)  Espress bħala ekwivalent tal-piż tal-karkassi kif ġej: 100 kilogramma ta’ laħam bl-għadam se jkun ekwivalenti għal 70 kilogramma ta’ laħam mingħajr għadam.

         (2)  B’żieda ta’ 25 tunnellata metrika kull sena mill-1.1.2015.


title: Regolament ta' Implimentazzjoni tal-Kummissjoni (UE) 2016/2104 tal-21 ta' Novembru 2016 li jdaħħal denominazzjoni fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti (Vale of Evesham Asparagus (IĠP))

text:
               2.12.2016

               MT

               Il-Ġurnal Uffiċjali tal-Unjoni Ewropea

               L 327/18

         REGOLAMENT TA' IMPLIMENTAZZJONI TAL-KUMMISSJONI (UE) 2016/2104
   tal-21 ta' Novembru 2016
   li jdaħħal denominazzjoni fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti (Vale of Evesham Asparagus (IĠP))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               B'konformità mal-Artikolu 50(2)(a), tar-Regolament (UE) Nru 1151/2012, l-applikazzjoni tar-Renju Unit għar-reġistrazzjoni tad-denominazzjoni “Vale of Evesham Asparagus” ġiet ippubblikata f'Il-Ġurnal Uffiċjali tal-Unjoni Ewropea
                   (2).

               (2)

               Ladarba l-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, id-denominazzjoni “Vale of Evesham Asparagus” għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni “Vale of Evesham Asparagus” (IĠP) hi rreġistrata.
   Id-denominazzjoni msemmija fl-ewwel paragrafu tidentifika prodott tal-Klassi 1.6. Frott, ħaxix u ċereali, friski jew ipproċessati, tal-Anness XI tar-Regolament ta' Implimentazzjoni tal-Kummissjoni (UE) Nru 668/2014 (3).
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta' Novembru 2016.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 257, 15.7.2016, p. 16.

      (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).


title: Regolament ta’ Implimentazzjoni tal-Kummissjoni (UE) Nru 663/2012 tad- 19 ta’ Lulju 2012 li jiffissa r-rifużjonijiet tal-esportazzjoni fis-settur tal-laħam tat-tjur

text:
               20.7.2012

               MT

               Il-Ġurnal Uffiċjali tal-Unjoni Ewropea

               L 192/6

         REGOLAMENT TA’ IMPLIMENTAZZJONI TAL-KUMMISSJONI (UE) Nru 663/2012
   tad-19 ta’ Lulju 2012
   li jiffissa r-rifużjonijiet tal-esportazzjoni fis-settur tal-laħam tat-tjur
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1) u b’mod partikolari l-Artikolu 164(2) u l-Artikolu 170 flimkien mal-Artikolu 4 tiegħu,
   Billi:

               (1)

               Skont l-Artikolu 162(1) tar-Regolament (KE) Nru 1234/2007, id-differenza bejn il-prezzijiet fis-suq dinji tal-prodotti msemmija fil-parti XX tal-Anness I għar-Regolament imsemmi u l-prezzijiet fl-Unjoni għal dawk l-istess prodotti tista' tkun koperta minn rifużjoni tal-esportazzjoni.

               (2)

               Fid-dawl tal-qagħda attwali tas-suq tal-laħam tat-tjur, jeħtieġ li jiġu ffissati rifużjonijiet tal-esportazzjoni f'konformità mar-regoli u l-kriterji pprovduti fl-Artikoli 162, 163, 164, 167 u 169 tar-Regolament (KE) Nru 1234/2007.

               (3)

               L-Artikolu 164(1) tar-Regolament (KE) Nru 1234/2007 jipprovdi li r-rifużjonijiet jistgħu jvarjaw skont id-destinazzjoni, speċjalment fejn dan ikun meħtieġ minħabba fis-sitwazzjoni tas-suq dinji, il-ħtiġijiet speċifiċi ta' ċerti swieq, jew l-obbligi li jirriżultaw minn ftehimiet konklużi skont l-Artikolu 300 tat-Trattat.

               (4)

               Ir-rifużjonijiet ma għandhomx jingħataw ħlief għall-prodotti awtorizzati għall-moviment ħieles fl-Unjoni, u li jkollhom fuqhom il-marka tal-identifikazzjoni pprovduta fl-Artikolu 5(1)(b) tar-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixi ċerti regoli speċifiċi tal-iġjene għall-ikel li joriġina mill-annimali (2). Dawn il-prodotti jeħtiġilhom ukoll jissodisfaw ir-rekwiżiti tar-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-oġġetti tal-ikel (3).

               (5)

               Ir-rifużjonijiet applikabbli bħalissa kienu stabbiliti permezz tar-Regolament ta' Implimentazzjoni tal-Kummissjoni (UE) Nru 341/2012 (4). Peress li għandhom jiġu ffissati rifużjonijiet ġodda, ir-Regolament għandu għaldaqstant jitħassar.

               (6)

               Sabiex ma jkunx hemm diverġenza mal-qagħda kurrenti tas-suq, sabiex ma jkunx hemm spekulazzjoni fis-swieq u sabiex tiġi ggarantita ġestjoni effikaċi, dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

               (7)

               Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   1.   Ir-rifużjonijiet tal-esportazzjoni kif provduti fl-Artikolu 164 tar-Regolament (KE) Nru 1234/2007 għandhom jingħataw għall-prodotti u l-ammonti speċifikati fl-Anness għal dan ir-Regolament, suġġetti għall-kundizzjonijiet magħmula fil-paragrafu 2 ta’ dan l-Artikolu.
   2.   Il-prodotti eliġibbli għal rifużjoni skont il-paragrafu 1 jeħtiġilhom jissodisfaw ir-rekwiżiti rilevanti tar-Regolamenti (KE) Nru 852/2004 u (KE) Nru 853/2004, u partikolarment, jeħtiġilhom ikunu ppreparati fi stabbiliment approvat u jissodisfaw il-kundizzjonijiet ta' mmarkar tal-identifikazzjoni stabbiliti fl-Anness II, it-Taqsima I, tar-Regolament (KE) Nru 853/2004.
   Artikolu 2
   Ir-Regolament ta’ Implimentazzjoni (UE) Nru 341/2012 huwa b'dan imħassar.
   Artikolu 3
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, id-19 ta’ Lulju 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 139, 30.4.2004, p. 55.

      (3)  ĠU L 139, 30.4.2004, p. 1.

      (4)  ĠU L 108, 20.4.2012, p. 21.

      ANNESS

         Rifużjonijiet tal-esportazzjoni fuq il-laħam tat-tjur applikabbli mill-20 ta’ Lulju 2012

                  Kodiċi tal-prodott

                  Destinazzjoni

                  Unità ta' kejl

                  Ammont tar-rifużjoni

                  0105 11 11 9000

                  A02

                  EUR/100 pcs

                  0,00

                  0105 11 19 9000

                  A02

                  EUR/100 pcs

                  0,00

                  0105 11 91 9000

                  A02

                  EUR/100 pcs

                  0,00

                  0105 11 99 9000

                  A02

                  EUR/100 pcs

                  0,00

                  0105 12 00 9000

                  A02

                  EUR/100 pcs

                  0,00

                  0105 14 00 9000

                  A02

                  EUR/100 pcs

                  0,00

                  0207 12 10 9900

                  V03

                  EUR/100 kg

                  32,50

                  0207 12 90 9190

                  V03

                  EUR/100 kg

                  32,50

                  0207 12 90 9990

                  V03

                  EUR/100 kg

                  32,50

                     NB: Il-kodiċijiet tal-prodott u s-serje “A ” tal-kodiċijiet ta' destinazzjoni huma stabbiliti fir-Regolament tal-Kummissjoni (KEE) Nru 3846/87 (ĠU L 366, 24.12.1987, p. 1).
                  Id-destinazzjonijiet l-oħrajn huma definiti kif ġej:

                              V03

                              :

                              A24 , l-Angola, l-Arabja Sawdija, il-Kuwajt, il-Baħrejn, il-Qatar, l-Oman, l-Emirati Għarab Magħquda, il-Ġordan, il-Jemen, il-Libanu, l-Iraq u l-Iran.


title: Regolament ta' Implimentazzjoni tal-Kummissjoni (UE) 2015/49 tal- 14 ta' Jannar 2015 li jemenda r-Regolament ta' Implimentazzjoni tal-Kunsill (UE) Nru 1106/2013 li jimponi dazju antidumping definittiv u jiġbor b'mod definittiv id-dazju provviżorju impost fuq l-importazzjonijiet ta' ċerti wajers tal-azzar inossidabbli li joriġinaw mill-Indja u li jemenda r-Regolament ta' Implimentazzjoni tal-Kunsill (UE) Nru 861/2013 li jimponi dazju kompensatorju definittiv u jiġbor b'mod definittiv id-dazju provviżorju impost fuq l-importazzjonijiet ta' ċerti wajers tal-azzar inossidabbli li joriġinaw mill-Indja

text:
               15.1.2015

               MT

               Il-Ġurnal Uffiċjali tal-Unjoni Ewropea

               L 9/17

         REGOLAMENT TA' IMPLIMENTAZZJONI TAL-KUMMISSJONI (UE) 2015/49
   tal-14 ta' Jannar 2015
   li jemenda r-Regolament ta' Implimentazzjoni tal-Kunsill (UE) Nru 1106/2013 li jimponi dazju antidumping definittiv u jiġbor b'mod definittiv id-dazju provviżorju impost fuq l-importazzjonijiet ta' ċerti wajers tal-azzar inossidabbli li joriġinaw mill-Indja u li jemenda r-Regolament ta' Implimentazzjoni tal-Kunsill (UE) Nru 861/2013 li jimponi dazju kompensatorju definittiv u jiġbor b'mod definittiv id-dazju provviżorju impost fuq l-importazzjonijiet ta' ċerti wajers tal-azzar inossidabbli li joriġinaw mill-Indja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (ir-“Regolament bażiku”),
   Wara li kkunsidrat ir-Regolament ta' Implimentazzjoni tal-Kunsill (UE) Nru 1106/2013 tal-5 ta' Novembru 2013 li jimponi dazju antidumping definittiv u jiġbor b'mod definittiv id-dazju provviżorju impost fuq l-importazzjonijiet ta' ċerti wajers tal-azzar inossidabbli li joriġinaw mill-Indja (2), u partikolarment l-Artikolu 2 tiegħu,
   Billi:
   A.   IL-MIŻURI FIS-SEĦĦ

               (1)

               Permezz tar-Regolament (UE) Nru 1106/2013, il-Kunsill impona dazju antidumping definittiv fuq l-importazzjonijiet ta' wajers tal-azzar inossidabbli li fihom piż ta':

                           —

                           2,5 % jew aktar ta' nikil, ħlief wajers li fihom piż ta' 28 % jew aktar iżda mhux aktar minn 31 % ta' nikil u 20 % jew aktar iżda mhux aktar minn 22 % ta' kromju;

                           —

                           inqas minn 2,5 % ta' nikil, ħlief wajers li fihom piż ta' 13 % jew aktar iżda mhux aktar minn 25 % ta' kromju u 3,5 % jew aktar iżda mhux aktar minn 6 % ta' aluminju,

                     li bħalissa jaqgħu taħt il-kodiċi NM 7223 00 19 u 7223 00 99 u li joriġinaw mill-Indja (“il-prodott ikkonċernat”).

               (2)

               Fl-investigazzjoni li wasslet għall-impożizzjoni ta' dazju antidumping definittiv ikkooperaw għadd kbir ta' produtturi esportaturi mill-Indja. B'riżultat ta' dan, il-Kummissjoni Ewropea (“il-Kummissjoni”) għażlet kampjun ta' produtturi esportaturi Indjani biex jiġi investigat.

               (3)

               Il-Kunsill impona rati individwali ta' dazju fuq l-importazzjonijiet tal-prodott ikkonċernat li jvarjaw minn 0 % għal 12,5 % fuq il-kumpaniji inklużi fil-kampjun u d-dazju medju differenzjat ta' 5 % għall-kumpaniji li kkooperaw iżda li mhumiex fil-kampjun.

               (4)

               Il-Kunsill impona wkoll rata ta' dazju ta' 12,5 % mal-pajjiż kollhu fuq il-kumpaniji l-oħra li jew ma ddikjarawx ruħhom jew inkella ma kkooperawx fl-investigazzjoni.

               (5)

               L-Artikolu 2 tar-Regolament ta' Implimentazzjoni (UE) Nru 1106/2013 jistipula li fejn xi produttur esportatur ġdid mill-Indja jagħti biżżejjed evidenza lill-Kummissjoni li:

                           (a)

                           ma esportax il-prodott ikkonċernat lejn l-Unjoni matul il-perjodu li fuqu huma bbażati l-miżuri, jiġifieri mill-1 ta' April 2011 sal-31 ta' Marzu 2012 (“il-perjodu ta' investigazzjoni”);

                           (b)

                           mhuwiex relatat ma' esportatur jew produttur suġġett għall-miżuri antidumping imposti minn dan ir-Regolament; kif ukoll

                           (c)

                           jew effettivament esporta l-prodott ikkonċernat lejn l-Unjoni wara l-perjodu ta' investigazzjoni jew daħal f'obbligu kuntrattwali irrevokabbli sabiex jesporta kwantità sinifikanti tal-prodott ikkonċernat lejn l-Unjoni wara l-perjodu ta' investigazzjoni,

                     għalhekk l-Artikolu 1(2) ta' dan ir-Regolament jista' jiġi emendat billi l-produttur esportatur il-ġdid jingħata r-rata tad-dazju applikabbli għall-kumpaniji li jikkoperaw u li mhumiex inklużi fil-kampjun, jiġifieri r-rata ta' dazju medja peżata ta' 5 %.

         B.   IT-TALBA TAL-PRODUTTURI ESPORTATURI L-ĠODDA

               (6)

               Il-kumpaniji Indjani Superon Schweisstechnik India Ltd. (“l-ewwel applikant”) u Anand ARC Ltd. (iktar 'il quddiem it-“tieni applikant”) talbu li jingħataw ir-rata ta' dazju applikabbli għall-kumpaniji li kkooperaw mhux inklużi fil-kampjun (“trattament ta' produttur esportatur ġdid” jew “NEPT”).

               (7)

               Sar eżami biex jiġi stabbilit jekk l-applikanti jissodisfawx il-kriterji biex jingħata NEPT kif stipulat fl-Artikolu 2 tar-Regolament tal-Kunsill (UE) Nru 1106/2013.

               (8)

               Intbagħat kwestjonarju lill-applikanti biex jitlobhom ifornu evidenza li ssodisfaw il-kriterji kollha stabbiliti hawn fuq fl-Artikolu 2 tar-Regolament (UE) Nru 1106/2013.

               (9)

               Il-Kummissjoni fittxet u vverifikat it-tagħrif kollu li qieset li kien meħtieġ biex jiġi ddeterminat jekk l-applikanti jissodisfawx it-tliet kriterji biex jingħataw NEPT. Twettqu żjarat ta' verifika fil-bini ta':

                           —

                           Superon Schweisstechnik India Ltd., Gurgaon;

                           —

                           Anand ARC Ltd., Mumbai.

               (10)

               L-ewwel applikant ta biżżejjed evidenza biex jipprova li jissodisfa t-tliet kriterji msemmija fl-Artikolu 2 tar-Regolament (UE) Nru 1106/2013. L-ewwel applikant fil-fatt ipprova li:

                           (i)

                           ma esportax il-prodott ikkonċernat lejn l-Unjoni waqt il-perjodu mill-1 ta' April 2011 sal-31 ta' Marzu 2012;

                           (ii)

                           mhuwiex relatat ma xi esportatur jew produttur fl-Indja li hu suġġett għall-miżuri antidumping imposti bir-Regolament ta' Implimentazzjoni (UE) Nru 1106/2013, kif ukoll

                           (iii)

                           effettivament esporta kwantità sinifikanti ta' 30 tunnellata tal-prodott ikkonċernat lejn l-Unjoni f'Ottubru 2012;

                     u għalhekk jista jingħata r-rata ta' dazju applikabbli għall-kumpaniji li kkooperaw mhux inklużi fil-kampjun, jiġifieri 5 % skont l-Artikolu 2 tar-Regolament ta' Implimentazzjoni (UE) Nru 1106/2013, u għandu jiżdied mal-lista ta' produtturi esportaturi Indjani li kkooperaw li mhumiex inklużi fil-kampjun.

               (11)

               It-tieni applikant, madankollu, ma ssodisfax l-ewwel kriterju minħabba li esporta l-prodott ikkonċernat lejn l-Unjoni matul il-perjodu ta' investigazzjoni. Għaldaqstant, it-talba tiegħu għan-NEPT ġiet miċħuda.

               (12)

               Il-Kummissjoni nfurmat lill-applikanti u lill-industrija tal-Unjoni bis-sejbiet ta' hawn fuq u tathom l-opportunità li jikkummentaw. Ma waslu l-ebda kummenti.

               (13)

               Dan ir-Regolament se jimplika li kodiċi addizzjonali TARIC B781 huwa attribwit lil Superon Schweisstechnik Indja Ltd. hekk kif il-kumpanija se tiġi miżjuda fl-Anness tar-Regolament ta' Implimentazzjoni (UE) Nru 1106/2013. Purament għal raġunijiet ta' integrazzjoni teknika f'TARIC (Tariffa Integrata tal-Unjoni Ewropea) l-istess kodiċi għandu jsir applikabbli għad-dazju kumpensatorju eżistenti fuq il-kumpanija impost bir-Regolament ta' Implimentazzjoni tal-Kunsill (UE) Nru 861/2013 (3),

         ADOTTAT DAN IR-REGOLAMENT:
   Artikolu 1
   Il-kumpanija li ġejja tiżdied mal-lista ta' produtturi esportaturi li kkooperaw mhux inklużi fil-kampjun (kodiċi addizzjonali TARIC B781) fl-Anness tar-Regolament (UE) Nru 1106/2013:

               Kumpanija

               Belt

               Superon Schweisstechnik India Ltd.

               Gurgaon, Haryana, Indja

         Artikolu 2
   L-entrata “B999” li tidher fit-tabella tal-Artikolu 1(2) tar-Regolament ta' Implimentazzjoni (UE) Nru 861/2013 ġiet sostitwita bi: “B999 (Għal Superon Schweisstechnik India Ltd., Gurgaon, Haryana, India, kodiċi addizzjonali TARIC huwa B781)”.
   Artikolu 3
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Jannar 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 343, 22.12.2009, p. 51.

      (2)  ĠU L 298, 8.11.2013, p. 1.

      (3)  Regolament ta' Implimentazzjoni tal-Kunsill (UE) Nru 861/2013 tat-2 ta' Settembru 2013 li jimponi dazju kumpensatorju definittiv u li jiġbor b'mod definittiv id-dazju provviżorju impost fuq l-importazzjonijiet ta' ċerti wajers tal-azzar inossidabbli li joriġinaw mill-Indja (ĠU L 240, 7.9.2013, p. 1).


title: Regolament ta’ Implimentazzjoni tal-Kummissjoni (UE) Nru 602/2013 tal- 24 ta’ Ġunju 2013 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               25.6.2013

               MT

               Il-Ġurnal Uffiċjali tal-Unjoni Ewropea

               L 172/23

         REGOLAMENT TA’ IMPLIMENTAZZJONI TAL-KUMMISSJONI (UE) Nru 602/2013
   tal-24 ta’ Ġunju 2013
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Ġunju 2013.

            Għall-Kummissjoni, F'isem il-President,
         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  MK

                  45,1

                  TR

                  98,7

                  ZZ

                  71,9

                  0707 00 05

                  MK

                  27,7

                  TR

                  123,3

                  ZZ

                  75,5

                  0709 93 10

                  MA

                  102,6

                  TR

                  127,0

                  ZZ

                  114,8

                  0805 50 10

                  AR

                  89,4

                  BR

                  96,4

                  TR

                  78,7

                  ZA

                  140,2

                  ZZ

                  101,2

                  0808 10 80

                  AR

                  173,6

                  BR

                  122,2

                  CL

                  133,2

                  CN

                  71,7

                  NZ

                  147,1

                  US

                  156,1

                  UY

                  165,4

                  ZA

                  123,0

                  ZZ

                  136,5

                  0809 10 00

                  IL

                  342,4

                  TR

                  224,5

                  ZZ

                  283,5

                  0809 29 00

                  TR

                  351,0

                  ZZ

                  351,0

                  0809 30

                  TR

                  179,1

                  ZZ

                  179,1

                  0809 40 05

                  CL

                  195,6

                  IL

                  308,9

                  ZA

                  404,4

                  ZZ

                  303,0

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.


title: Regolament ta' Implimentazzjoni tal-Kummissjoni (UE) 2016/1922 tal-20 ta' Ottubru 2016 li jdaħħal denominazzjoni fir-reġistru ta' denominazzjonijiet ta' oriġini protetti u indikazzjonijiet ġeografiċi protetti (Poularde du Périgord (IĠP))

text:
               4.11.2016

               MT

               Il-Ġurnal Uffiċjali tal-Unjoni Ewropea

               L 297/12

         REGOLAMENT TA' IMPLIMENTAZZJONI TAL-KUMMISSJONI (UE) 2016/1922
   tal-20 ta' Ottubru 2016
   li jdaħħal denominazzjoni fir-reġistru ta' denominazzjonijiet ta' oriġini protetti u indikazzjonijiet ġeografiċi protetti (Poularde du Périgord (IĠP))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-Artikolu 50(2)(a) tar-Regolament (UE) Nru 1151/2012, l-applikazzjoni ta' Franza biex id-denominazzjoni “Poularde du Périgord” tiddaħħal fir-reġistru, ġiet ippubblikata f'Il-Ġurnal Uffiċjali tal-Unjoni Ewropea
                   (2).

               (2)

               Il-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, u għalhekk id-denominazzjoni “Poularde du Périgord” għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni “Chapon du Périgord” (IĠP) hija rreġistrata.
   Id-denominazzjoni msemmija fl-ewwel paragrafu tidentifika prodott tal-klassi 1.1. Laħam (u l-ġewwieni) frisk imniżżel fl-Anness XI tar-Regolament ta' Implimentazzjoni tal-Kummissjoni (UE) Nru 668/2014 (3).
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta' Ottubru 2016.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 228, 24.6.2016, p. 3.

      (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).


title: Regolament ta’ Implimentazzjoni tal-Kummissjoni (UE) Nru 1189/2011 tat- 18 ta’ Novembru 2011 li jistabbilixxi regoli dettaljati f’relazzjoni ma’ ċerti dispożizzjonijiet tad-Direttiva tal-Kunsill 2010/24/UE dwar l-għajnuna reċiproka għall-irkupru ta’ talbiet relatati ma’ taxxi, dazji u miżuri oħra

text:
               19.11.2011

               MT

               Il-Ġurnal Uffiċjali tal-Unjoni Ewropea

               L 302/16

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1189/2011
   tat-18 ta’ Novembru 2011
   li jistabbilixxi regoli dettaljati f’relazzjoni ma’ ċerti dispożizzjonijiet tad-Direttiva tal-Kunsill 2010/24/UE dwar l-għajnuna reċiproka għall-irkupru ta’ talbiet relatati ma’ taxxi, dazji u miżuri oħra
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2010/24/UE tas-16 ta’ Marzu 2010 dwar l-għajnuna reċiproka għall-irkupru ta’ talbiet relatati ma’ taxxi, dazji u miżuri oħra (1), u b’mod partikolari l-Artikolu 26 tagħha,
   Billi:

               (1)

               Id-Direttiva 2010/24/UE biddlet sostanzjalment ir-regoli dwar l-għajnuna reċiproka għall-irkupru ta’ talbiet relatati ma’ taxxi, dazji u miżuri oħra u ddeterminat mill-ġdid is-setgħat implimentattivi tal-Kummissjoni, f’relazzjoni ma’ dawk stabbiliti fid-Direttiva tal-Kunsill 2008/55/KE (2). Għalhekk, huwa xieraq li r-regoli implimentattivi eżistenti adottati mill-Kummissjoni jiġu sostitwiti b’Regolament implimentattiv ġdid.

               (2)

               Sabiex tiżgura komunikazzjoni bil-ħeffa bejn l-awtoritajiet kompetenti, għandhom jiġu adottati regoli dettaljati fir-rigward ta’ arranġamenti prattiċi u l-perjodi ta’ żmien għall-komunikazzjoni bejn l-awtoritajiet li rċevew it-talba u dawk applikanti.

               (3)

               Sabiex tiġi żgurata ċ-ċertezza legali, huwa xieraq li jiġi speċifikat li l-validità tad-dokumenti mhix affettwata bil-fatt li huma trażmessi elettronikament.

               (4)

               Sabiex jiġi kkonfermat li d-dokumenti trażmessi bil-posta jiġu mibgħuta minn awtorità kompetenti, huwa xieraq li jiġu provduti r-regoli speċifiċi fir-rigward ta’ dan il-mod ta’ komunikazzjoni.

               (5)

               Sabiex ikun żgurat li jiġu trażmessi dejta u informazzjoni xierqa, il-mudelli tal-formola standard li jakkumpanjaw it-talba għan-notifika u l-istrument li jippermetti l-infurzar fl-Istat Membru li rċieva t-talba għandhom ikunu stabbiliti.

               (6)

               Sabiex tiġi żgurata ċ-ċertezza legali, huwa xieraq li jiġi dikjarat b’mod espress l-effett legali tan-notifiki li saru mill-Istat Membru li rċieva t-talba fuq talba mill-Istat Membru applikant.

               (7)

               Sabiex tiġi żgurata ċ-ċertezza legali, huwa xieraq ukoll li jiġi speċifikat li n-notifika jew il-komunikazzjoni tal-istrument uniformi li jippermetti l-infurzar fi Stat Membru li rċieva t-talba ma jkollux effett fuq il-konsegwenzi tan-notifika tal-istrument inizjali li jippermetti n-notifika, u li l-istrument rivedut li jippermetti l-infurzar fl-Istat Membru li rċieva t-talba ma jkollu l-ebda effett fuq it-talba inizjali jew l-istrument inizjali li jippermetti l-infurzar.

               (8)

               Ir-Regolament tal-Kummissjoni (KE) Nru 1179/2008 tat-28 ta’ Novembru 2008 li jistabbilixxi regoli dettaljati għall-implimentazzjoni ta’ ċerti dispożizzjonijiet tad-Direttiva tal-Kunsill 2008/55/KE dwar l-għajnuna reċiproka għall-irkupru ta’ talbiet rigward ċerti imposti, dazji, taxxi u miżuri oħra (3) għandu jiġi revokat.

               (9)

               Il-miżuri previsti f’dan ir-Regolament huma skont l-opinjoni tal-Kumitat dwar l-Irkupru,

         ADOTTAT DAN IR-REGOLAMENT:
   KAPITOLU I

      ID-DISPOŻIZZJONIJIET ĠENERALI

   Artikolu 1
   Dan ir-Regolament jistabbilixxi r-regoli dettaljati għall-implimentazzjoni tal-Artikolu 5(1), l-Artikoli 8, 10, 12(1), l-Artikolu 13(2), (3), (4) u (5), l-Artikoli 15, 16(1) u 21(1) tad-Direttiva 2010/24/UE, inkluż ir-regoli dettaljati dwar il-konverżjoni, it-trasferiment tas-somom irkuprati, kif ukoll il-mezzi li bihom il-komunikazzjonijiet bejn l-awtoritajiet jistgħu jiġu trażmessi.
   Artikolu 2
   1.   It-talbiet kollha għall-informazzjoni, in-notifika, l-irkupru jew il-miżuri kawtelatorji skont l-Artikoli 5(1), 8, 10 u 16(1) tad-Direttiva 2010/24/UE (minn issa ‘l quddiem imsejħa “it-talbiet għal għajnuna” u l-istrumenti, formoli u dokumenti oħra kollha akkompanjanti, kif ukoll kull informazzjoni oħra komunikata fir-rigward ta’ dawn it-talbiet għandha tintbagħat bin-netwerk tas-CCN, sakemm dan ma jkunx prattiku għal raġunijiet tekniċi.
   2.   Id-dokumenti trażmessi f’forma elettronika jew f’forma stampata għandhom jitqiesu li għandhom l-istess effett legali bħad-dokumenti trażmessi bil-posta.
   3.   Jekk talba ma tistax tiġi trażmessa permezz tan-netwerk CCN, għandha tiġi trażmessa bil-posta. F’dan il-każ għandhom japplikaw ir-regoli li ġejjin:

               (a)

               it-talba għandha tkun iffirmata minn uffiċjal tal-awtorità applikanti, li jkun ġie debitament awtorizzat biex jagħmel tali talba;

               (b)

               il-formola standard li takkompanja t-talba għan-notifika, msemmija fit-tieni sottoparagrafu tal-Artikolu 8(1) tad-Direttiva 2010/24/UE (minn issa ‘l quddiem imsejħa “il-formola uniformi ta’ notifika”) jew l-istrument uniformi li jippermetti l-infurzar fl-Istat Membru li rċieva t-talba msemmi fl-Artikolu 12 ta’ dik id-Direttiva għandhom ikunu ffirmati minn uffiċjal debitament awtorizzat tal-awtorità applikanti;

               (ċ)

               jekk it-talba tkun akkompanjata b’kopja ta’ dokument ieħor apparti l-formola uniformi ta’ notifika jew l-istrument uniformi li jippermetti l-infurzar fl-Istat Membru li rċieva t-talba, l-awtorità applikanti għandha tiċċertifika l-konformità ta’ din il-kopja mal-oriġinal, billi tiddikjara f’din il-kopja, bil-lingwa uffiċjali jew waħda mil-lingwi uffiċjali tal-Istat Membru fejn tkun tinsab, il-kelmiet “ċertifikat bħala kopja vera”, l-isem tal-uffiċjal li għamel iċ-ċertifikazzjoni u d-data ta’ dik iċ-ċertifikazzjoni.

         Għall-finijiet tal-punt (b) tal-ewwel sottoparagrafu, l-Istati Membri għandhom jużaw il-formola uniformi ta’ notifika stabbilita skont il-mudell indikat fl-Anness I għal dan ir-Regolament u l-istrument uniformi li jippermetti l-infurzar fl-Istat Membru li rċieva t-talba stabbilit skont il-mudell indikat fl-Anness II għal dan ir-Regolament.
   4.   Fejn il-formola uniformi ta’ notifika jew l-istrument uniformi li jippermetti l-infurzar fl-Istat Membru li rċieva t-talba jiġu trażmessi b’mezzi elettroniċi, l-istruttura u l-forma tagħhom jistgħu jiġu adattati għall-kundizzjoni tas-sistema ta’ komunikazzjoni elettronika sabiex tiġi faċilitata l-komunikazzjoni bejn l-awtoritajiet kompetenti, sakemm is-sett ta’ dejta u l-informazzjoni fihom ma jiġux mibdula b’mod sostanzjali fir-rigward tal-mudelli stabbiliti fl-Annessi I u II.
   Artikolu 3
   1.   L-awtorità applikanti tista’ tagħmel talba għal għajnuna fir-rigward jew għal talba waħda jew għal diversi talbiet fejn dawn jistgħu jiġu rkuprati mingħand l-istess persuna.
   2.   It-talba għall-informazzjoni, irkupru jew miżuri kawtelatorji tista’ tkun relatata ma’ kwalunkwe persuna minn dawn li ġejjin:

               (a)

               id-debitur prinċipali jew kodebitur;

               (b)

               persuna oħra apparti kodebitur, li tkun responsabbli biex tħallas dawk it-taxxi, dazji u miżuri oħra, jew għal talbiet oħra relatati ma’ dawk it-taxxi, dazji u miżuri oħra taħt il-liġi fis-seħħ fl-Istat Membru fejn tkun tinsab l-awtorità applikanti;

               (ċ)

               kull parti terza li jkollha assi li jappartjenu lil jew li jkollhom dejn ma’ waħda mill-persuni msemmija fil-punti (a) jew (b).

         Artikolu 4
   L-informazzjoni u d-dettalji l-oħra ikkommunikati mill-awtorità li rċeviet it-talba, lill-awtorità applikanti għandhom skont l-Artikoli 5(1), 8, 10 u 16(1) tad-Direttiva 2010/24/UE jintbagħtu fil-lingwa uffiċjali jew waħda mil-lingwi uffiċjali tal-Istat Membru tal-awtorità li rċeviet it-talba jew f’lingwa oħra miftiehma bejn l-applikant u l-awtoritajiet li rċevew it-talba.
   Artikolu 5
   Jekk l-awtorità li rċeviet it-talba tirrifjuta li tittratta t-talba għall-għajnuna, għandha tinnotifika lill-awtorità applikanti bir-raġunijiet tar-rifjut, filwaqt li tispeċifika d-dispożizzjonijiet tad-Direttiva 2010/24/UE li tkun qed tibbaża fuqhom. Tali notifika għandha tingħata mill-awtorità li rċeviet it-talba hekk kif tieħu d-deċiżjoni tagħha u, ikun xi jkun il-każ, fi żmien xahar mid-data tar-rikonoxximent li rċeviet it-talba.
   Artikolu 6
   Kull talba għall-informazzjoni jew għall-irkupru jew għal miżuri kawtelatorji għandha tindika jekk ġietx indirizzata talba simili lil xi awtorità oħra.
   KAPITOLU II

      TALBIET GĦAL INFORMAZZJONI

   Artikolu 7
   L-awtorità li rċeviet it-talba għandha tirrikonoxxi li rċeviet it-talba għall-informazzjoni mill-aktar fis possibbli u, ikun xi jkun il-każ, fi żmien sebat ijiem kalendarji minn meta tkun irċevietha.
   Malli tirċievi t-talba, l-awtorità li rċeviet it-talba għandha, fejn ikun xieraq, titlob lill-awtorità applikanti sabiex tipprovdi kwalunkwe informazzjoni addizzjonali meħtieġa. L-awtorità applikanti għandha tipprovdi l-informazzjoni addizzjonali kollha meħtieġa li normalment ikollha aċċess għaliha.
   Artikolu 8
   1.   L-awtorità li rċeviet it-talba għandha tittrażmetti kull punt tal-informazzjoni mitluba lill-awtorità applikanti kif u meta jinkiseb.
   2.   Fejn, fir-rigward tal-partikularità ta’ każ, l-informazzjoni kollha jew partijiet minnha ma jkunux jistgħu jinkisbu f’perjodu ta’ żmien raġonevoli, l-awtorità li rċeviet it-talba għandha tinforma lill-awtorità applikanti b’dan u tiddikjara r-raġunijiet.
   Ikun xi jkun il-każ, fi tmiem sitt xhur mid-data tar-rikonoxximent li ġiet riċevuta t-talba, l-awtorità li rċeviet it-talba għandha tinforma lill-awtorità applikanti bir-riżultat tal-investigazzjonijiet li tkun wettqet sabiex tikseb l-informazzjoni mitluba.
   Fuq il-bażi tal-informazzjoni li tkun waslet mill-awtorità li rċeviet it-talba, l-awtorità applikanti tista’ titlob lill-awtorità li rċeviet it-talba biex tkompli l-investigazzjoni tagħha. Dik it-talba għandha ssir fi żmien xahrejn minn meta tiġi riċevuta n-notifika tar-riżultat tal-investigazzjonijiet imwettqa mill-awtorità li rċeviet it-talba, u għandha tkun ittrattata mill-awtorità li rċeviet it-talba skont id-dispożizzjonijiet li japplikaw għat-talba inizjali.
   Artikolu 9
   L-awtorità applikanti tista’, f’kull żmien, tirtira t-talba għall-informazzjoni li tkun bagħtet lill-awtorità li rċeviet it-talba. Id-deċiżjoni ta’ rtirar għandha tkun trażmessa lill-awtorità li rċeviet it-talba.
   KAPITOLU III

      TALBIET GĦAL NOTIFIKA

   Artikolu 10
   1.   Kull talba għal notifika għandha tinkludi l-oriġinal jew kopja ċertifikata ta’ kull dokument, li tiegħu tkun qed tintalab notifika.
   Il-formola uniformi ta’ notifika li takkumpanja t-talba skont it-tieni sottoparagrafu tal-Artikolu 8(1) tad-Direttiva 2010/24/UE għandha timtela’ minn jew taħt ir-responsabbiltà tal-awtorità applikanti. Hija għandha tipprovdi informazzjoni lid-destinatarji fir-rigward tad-dokumenti li għalihom tkun intalbet assistenza ta’ notifika.
   2.   Fir-rigward tal-informazzjoni msemmija fil-formola uniformi ta’ notifika, għandu japplika dan li ġej:

               (a)

               l-ammont tat-talba għandu jissemma fejn ikun diġà stabbilit;

               (b)

               l-indikazzjoni tal-perjodu li fih in-notifika għandha tiġi affettwata jista’ jsir b’indikazzjoni tad-data li qabilha l-awtorità applikanti jkollha l-ħsieb li sseħħ in-notifika.

         Artikolu 11
   It-talba għan-notifika tista’ tkun relatata ma’ kull persuna msemmija fl-Art. 3(c) tad-Direttiva 2010/24/UE li, skont il-liġi fis-seħħ fl-Istat Membru applikanti, hija meħtieġa li tiġi infurmata b’kull dokument li jirrigwarda lil dik il-persuna.
   Artikolu 12
   1.   L-awtorità li rċeviet it-talba għandha tirrikonoxxi li rċeviet it-talba għan-notifika mill-aktar fis possibbli u, ikun xi jkun il-każ, fi żmien sebat ijiem kalendarji minn meta tirċeviha.
   Malli tirċievi t-talba għan-notifika, l-awtorità li rċeviet it-talba għandha tieħu l-miżuri meħtieġa biex issir in-notifika skont il-liġi fis-seħħ fl-Istat Membru fejn tinsab.
   Jekk ikun meħtieġ, imma mingħajr ma tkun kompromessa d-data finali għan-notifika indikata fit-talba għan-notifika, l-awtorità li rċeviet it-talba għandha titlob lill-awtorità applikanti biex tipprovdi informazzjoni addizzjonali.
   L-awtorità applikanti għandha tipprovdi l-informazzjoni addizzjonali kollha li normalment ikollha aċċess għaliha.
   2.   L-awtorità li rċeviet it-talba għandha tinforma lill-awtorità applikanti bid-data tan-notifika hekk kif din issir, billi tiċċertifika n-notifika fil-forma tat-talba li tiġi rritornata lill-awtorità applikanti.
   Artikolu 13
   1.   Notifika li ssir mill-Istat Membru li rċieva t-talba skont il-liġijiet, ir-regolamenti u l-prattiki amministrattivi fis-seħħ f’dak l-Istat Membru, għandha titqies li għandha l-istess effett fl-Istat Membru applikanti daqs li kieku saret mill-Istat Membru applikanti innifsu skont il-liġijiet, ir-regolamenti u l-prattiki amministrattivi fis-seħħ fl-Istat Membru applikanti.
   2.   Notifika ta’ dokument relatat ma’ aktar minn tip wieħed ta’ taxxa, dazju jew miżura oħra, għandha titqies li hija valida jekk issir minn awtorità ta’ Stat Membru li rċieva t-talba li hija kompetenti għall-anqas għal waħda mit-taxxi, dazji jew miżuri oħra msemmija f’dak id-dokument notifikat, sakemm għandha l-permess taħt il-liġi nazzjonali tal-Istat Membru li rċieva t-talba.
   Artikolu 14
   Għall-finijiet tan-notifika, l-Istat Membru li rċieva t-talba jista’ juża l-formola uniformi ta’ notifika, msemmija fl-Artikolu 10(1) bil-lingwa uffiċjali tiegħu jew b’waħda mil-lingwi uffiċjali tiegħu skont il-liġi nazzjonali tiegħu.
   KAPITOLU IV

      IT-TALBIET GĦAL IRKUPRU JEW GĦAL MIŻURI KAWTELATORJI

   Artikolu 15
   It-talbiet għal irkupru jew għal miżuri kawtelatorji għandhom jinkludu dikjarazzjoni li l-kundizzjonijiet stabbiliti fid-Direttiva 2010/24/UE ġew sodisfatti biex jingħata bidu għall-proċedura ta’ għajnuna reċiproka.
   Artikolu 16
   1.   L-istrument uniformi li jippermetti l-infurzar fl-Istat Membru li rċieva t-talba li jakkumpanja t-talba għall-irkupru jew għal miżuri kawtelatorji għandu jsir minn jew taħt ir-responsabbiltà tal-awtorità applikanti, fuq il-bażi tal-istrument inizjali li jippermetti l-infurzar fl-Istat Membru applikanti.
   Il-penali, multi, miżati u sovvramposti amministrattivi msemmija fl-Art. 2(2)(a) tad-Direttiva 2010/24/UE u l-interessi u l-ispejjeż imsemmija fl-Art. 2(2)(c) ta’ dik id-Direttiva li, f’konformità mar-regoli fis-seħħ fl-Istat Membru applikanti, jistgħu jkunu dovuti mid-data tal-istrument inizjali li jippermetti l-infurzar sad-data qabel id-data li fiha tintbagħat it-talba ta’ irkupru, jistgħu jiżdiedu fl-istrument uniformi li jippermetti l-infurzar fl-Istat Membru li rċieva t-talba.
   2.   Strument uniformi uniku li jippermetti l-infurzar fl-Istat Membru li rċieva t-talba jista’ jinħareġ fir-rigward ta’ għadd ta’ talbiet u għadd ta’ persuni, li jikkorrispondi għall-istrument inizjali li jippermetti l-infurzar fl-Istat Membru applikanti.
   3.   F’dak li għandu x’jaqsam mal-istrumenti inizjali li jippermettu l-infurzar għal għadd ta’ talbiet fl-Istat Membru applikanti diġà ġew sostitwiti bi strument globali li jippermetti l-infurzar ta’ dawn it-talbiet kollha f’dak l-Istat Membru, l-istrument uniformi li jippermetti l-infurzar fl-Istat Membru li rċieva t-talba jista’ jkun bażat fuq l-istrumenti inizjali li jippermettu l-infurzar fl-Istat Membru applikanti jew fuq dak l-istrument globali li jgħaqqad fi grupp dawk l-istrumenti inizjali fl-Istat Membru applikanti.
   4.   Sabiex jiġu infurzati t-talbiet li għalihom tintalab għajnuna ta’ irkupru, l-Istat Membru li rċieva t-talba jista’ juża l-istrument uniformi li jippermetti l-infurzar f’dak l-Istat Membru fil-lingwa uffiċjali tiegħu jew f’waħda mil-lingwi uffiċjali tiegħu skont il-liġi nazzjonali tiegħu.
   Artikolu 17
   Id-destinatarju ta’ talba ta’ miżuri ta’ rkupru jew kawtelatorji jista’ ma jiddependix fuq notifika jew komunikazzjoni tal-istrument uniformi li jippermetti infurzar fl-Istat Membru li rċieva t-talba biex jitlob prolongazzjoni jew li jerġa’ jinfetaħ il-perjodu ta’ żmien biex tiġi kontestata t-talba jew l-istrument inizjali li jippermetti l-infurzar jekk dan ikun ġie notifikat b’mod validu.
   Artikolu 18
   1.   Jekk il-valuta tal-Istat Membru li rċieva t-talba hija differenti mill-valuta tal-Istat Membru applikanti, l-awtorità applikanti għandha tfisser l-ammont tat-talba li għandha tkun irkuprata fiż-żewġ valuti.
   2.   Ir-rata tal-iskambju li għandha tintuża għall-fini tal-għajnuna ta’ irkupru għandha tkun l-aħħar rata ta’ skambju pubblikata f’Il-Ġurnal Uffiċjali tal-Unjoni Ewropea qabel id-data li fiha tinbagħat it-talba.
   Artikolu 19
   1.   L-awtorità li rċeviet it-talba, mill-aktar fis possibbli u, ikun xi jkun il-każ, fi żmien sebat ijiem kalendarji minn meta tirċievi t-talba għall-irkupru jew għall-miżuri kawtelatorji, għandha tirrikonoxxi li rċeviet it-talba.
   2.   L-awtorità li rċeviet it-talba tista’ titlob lill-awtorità applikanti biex tipprovdi informazzjoni addizzjonali jew biex tiffinalizza l-istrument uniformi li jippermetti l-infurzar fl-Istat Membru li rċieva t-talba, jekk ikun meħtieġ. L-awtorità applikanti għandha tipprovdi l-informazzjoni addizzjonali kollha meħtieġa li normalment ikollha aċċess għaliha.
   Artikolu 20
   1.   Fejn, fir-rigward tal-partikularità ta’ każ, it-talba kollha jew partijiet minnha ma jkunux jistgħu jiġu rkuprati jew il-miżuri kawtelatorjii ma jistgħux jittieħdu f’perjodu ta’ żmien raġonevoli, l-awtorità li rċeviet it-talba għandha tinforma lill-awtorità applikanti b’dan u tiddikjara r-raġunijiet.
   Fuq il-bażi tal-informazzjoni riċevuta mill-awtorità li rċeviet it-talba, l-awtorità applikanti tista’ teħtieġ li din tal-aħħar terġa’ tiftaħ il-proċedura għall-irkupru jew il-miżuri kawtelatorji. Dik it-talba għandha ssir fi żmien xahrejn minn meta tiġi riċevuta n-notifika tar-riżultat ta’ dik il-proċedura u għandha tkun ittrattata mill-awtorità li rċeviet it-talba skont id-dispożizzjonijiet li japplikaw għat-talba inizjali.
   2.   Mhux aktar tard minn tmiem kull perjodu ta’ sitt xhur wara d-data ta’ rikonoxximent li ġiet riċevuta t-talba, l-awtorità li rċeviet it-talba għandha tinforma lill-awtorità applikanti bl-istat ta’ progress jew bir-riżultat tal-proċedura għall-irkupru jew għall-miżuri kawtelatorji.
   Artikolu 21
   1.   Kwalunkwe azzjoni li tikkontesta t-talba jew l-istrument li jippermetti li tiġi infurzata li tittieħed fl-Istat Membru tal-awtorità applikanti għandha tiġi nnotifikata lill-awtorità li rċeviet it-talba mill-awtorità applikanti immedjatament wara li l-awtorità applikanti tkun ġiet informata b’tali azzjoni.
   2.   Jekk il-liġijiet, ir-regolamenti jew il-prattiċi amministrattivi fis-seħħ fl-Istat Membru li rċieva t-talba ma jippermettux miżuri kawtelatarji jew l-irkupru mitlub taħt it-tieni u t-tielet subparagrafu tal-Artikolu 14(4) tad-Direttiva 2010/24/UE, l-awtorità li rċeviet it-talba għandha tinnotifika l-awtorità applikanti b’dan kemm jista’ jkun malajr u f’kull każ fi żmien xahar minn mindu tirċievi n-notifika msemmija fil-paragrafu 1.
   3.   L-awtorità li rċeviet it-talba għandha tinnotifika kwalunkwe azzjoni li tittieħed fl-Istat Membru li rċieva t-talba għar-rimbors tas-somom irkuprati jew għall-kumpens b’relazzjoni għall-irkupru tat-talbiet ikkontestati skont it-tielet sottoparagrafu tal-Artikolu 14(4) tad-Direttiva 2010/24/UE lill-awtorità applikanti immedjatament wara li l-awtorità li rċeviet it-talba tkun ġiet informata b’tali azzjoni.
   L-awtorità li rċeviet it-talba għandha, sakemm ikun possibbli, tinvolvi lill-awtorità applikanti fil-proċeduri sabiex jitħallsu l-ammont li għandu jiġi rrimborsat u l-kumpens dovut. Fuq talba raġunata mingħand l-awtorità li rċeviet it-talba, l-awtorità applikanti għandha titrasferixxi s-somom rimborsati u l-kumpens imħallas fi żmien xahrejn minn meta tiġi riċevuta dik it-talba.
   Artikolu 22
   1.   Jekk it-talba għall-irkupru jew għall-miżuri kawtelatorji ma jkollhiex aktar fini minħabba l-ħlas tat-talba jew il-kanċellazzjoni tagħha jew għal kwalunkwe raġuni oħra, l-awtorità applikanti għandha tinforma immedjatament lill-awtorità li rċeviet it-talba sabiex din tal-aħħar tkun tista’ twaqqaf kwalunkwe azzjoni li tkun ħadet.
   2.   Fejn l-ammont tat-talba li huwa s-soġġett tat-talba ta’ irkupru jew għal miżuri prekazjonarji huwa aġġustat b’deċiżjoni ta’ korp kompetenti msemmi fl-Art. 14(1) tad-Direttiva 2010/24/UE, l-awtorità applikanti għandha tinforma lill-awtorità li rċeviet it-talba b’dik id-deċiżjoni, u jekk jintalab l-irkupru, tikkomunika strument uniformi rivedut li jippermetti l-infurzar fl-Istat Membru li rċieva t-talba. Dan l-istrument uniformi rivedut li jippermetti l-infurzar fl-Istat Membru li rċieva t-talba għandu jsir minn jew taħt ir-responsabbiltà tal-awtorità applikanti, fuq il-bażi tad-deċiżjoni li taġġusta l-ammont tat-talba.
   3.   Strument uniformi rivedut li jippermetti l-infurzar fl-Istat Membru li rċieva t-talba ma jkollu ebda konsegwenza fir-rigward tal-possibbiltajiet biex tiġi kontestata t-talba inizjali, l-istrument inizjali li jippermetti l-infurzar fl-Istat Membru applikanti jew id-deċiżjoni msemmija fis-sottoparagrafu preċedenti.
   4.   Jekk l-aġġustament msemmi fil-paragrafu 2 jinvolvi tnaqqis fl-ammont tat-talba, l-awtorità li rċeviet it-talba għandha tkompli bl-azzjoni li ħadet sabiex tagħmel l-irkupru jew tieħu miżuri kawtelatorji, imma dik l-azzjoni għandha tkun limitata għall-ammont li jkun għadu pendenti.
   Jekk, fiż-żmien meta l-awtorità li rċeviet it-talba tiġi informata bit-tnaqqis fl-ammont tat-talba, ammont li jeċċedi l-ammont li għadu ma tħallasx diġà jkun ġie rkuprat minnha imma l-proċedura ta’ trasferiment li tissemma fl-Artikolu 23 tkun għadha ma nbdietx, l-awtorità li rċeviet it-talba għandha tħallas lura l-ammont żejjed li tħallas lill-persuna intitolata għalih.
   5.   Jekk l-aġġustament imsemmi fil-paragrafu 2 jinvolvi żieda fl-ammont tat-talba, l-awtorità applikanti tista’ tindirizza lill-awtorità li rċeviet it-talba, talba addizzjonali għal irkupru jew għal miżuri kawtelatorji.
   Dik it-talba addizzjonali għandha, kemm jista’ jkun, tkun ittrattata mill-awtorità li rċeviet it-talba fl-istess ħin bħat-talba oriġinali mill-awtorità applikanti. Fejn, minħabba l-istat ta’ progress tal-proċedura eżistenti, mhux possibbli l-konsolidament tat-talba addizzjonali mat-talba inizjali, l-awtorità li rċeviet it-talba għandha tikkonforma mat-talba addizzjonali biss jekk tikkonċerna ammont li mhux anqas minn dak imsemmi fl-Artikolu 18(3) tad-Direttiva 2010/24/UE.
   6.   Sabiex tikkonverti l-ammont tat-talba li jirriżulta mill-aġġustament imsemmi fil-paragrafu 2 fil-munita tal-Istat Membru tal-awtorità li rċeviet it-talba, l-awtorità applikanti għandha tuża r-rata tal-kambju li ntużat fit-talba inizjali tagħha.
   Artikolu 23
   1.   L-ammonti li jridu jintbagħtu lill-awtorità applikanti, skont l-Artikolu 13(5) tad-Direttiva 2010/24/UE, għandhom jiġu trasferiti lill-awtorità applikanti fil-munità tal-Istat Membru li rċeviet it-talba.
   It-trasferiment tal-ammonti rkuprati għandu jsir fi żmien xaharejn mid-data li fiha jkun sar l-irkupru.
   Madanakollu, jekk il-miżuri ta’ rkupru applikati mill-awtorità li rċeviet it-talba jiġu kontestati għal raġuni li ma taqax taħt ir-responsabbiltà tal-Istat Membru applikanti, l-awtorità li rċeviet it-talba tista’ tistenna biex titrasferixxi kwalunkwe somom irkuprati f’relazzjoni mat-talba tal-Istat Membru applikanti, sakemm tissolva t-tilwima, jekk dawn il-kundizzjonijiet segwenti jiġu sodisfatti simultanjament:

               (a)

               l-awtorità li rċeviet it-talba tara li x’aktarx ir-riżultat tal-kontestazzjoni jkun favur il-parti konċernata, u

               (b)

               l-awtorità applikanti ma tkunx iddikjarat li tirrimborsa s-somom diġà trasferiti jekk ir-riżultat tal-kontestazzjoni jkun favur il-parti konċernata.

         Jekk l-awtorità applikanti tkun għamlet dikjarazzjoni li tirrimborsa skont il-punt (b) tat-tielet sottoparagrafu, hija għandha tirritorna l-ammonti rkuprati diġà trasferiti mill-awtorità li rċeviet it-talba fi żmien xahar minn mindu tirċievi t-talba tar-rimbors. Kull kumpens ieħor dovut, f’dak il-każ, għandu jkun responsabbiltà tal-awtorità li rċeviet it-talba.
   2.   L-awtoritajiet kompetenti tal-Istati Membri jistgħu jaqblu dwar arranġamenti differenti għat-trasferiment tal-ammonti taħt il-limitu applikat skont l-Artikolu 18(3) tad-Direttiva 2010/24/UE.
   Artikolu 24
   Irrispettivament minn kwalunkwe ammont miġbur mill-awtorità li rċeviet it-talba bħala l-imgħax li jissemma fl-Artikolu 13(4) tad-Direttiva 2010/24/UE, it-talba għandha titqies li ġiet irkuprata fi proporzjon għall-ikrupru tal-ammont espress fil-munita nazzjonali tal-Istat Membru tal-awtorità li rċeviet it-talba, fuq il-bażi tar-rata tal-kambju li tissemma’ fl-Artikolu 18(2) ta’ dan ir-Regolament.
   KAPITOLU V

      ID-DISPOŻIZZJONIJIET FINALI

   Artikolu 25
   Ir-Regolament (KE) Nru 1179/2008 huwa hawnhekk revokat.
   Artikolu 26
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Dan għandu japplika mill-1 ta’ Jannar 2012.

      Dan ir-Regolament għandu jorbot fl-intier tiegħu u għandu jkun direttament applikabbli fl-Istati Membri kollha.
      Magħmul fi Brussell, it-18 ta’ Novembru 2011.

            Għall-Kummissjoni

            Il-President

         José Manuel BARROSO

      (1)  ĠU L 84, 31.3.2010, p. 1.

      (2)  ĠU L 150, 10.6.2008, p. 28.

      (3)  ĠU L 319, 29.11.2008, p. 21.

      ANNESS I

         Formola uniformi ta’ notifika li tipprovdi informazzjoni dwar id-dokument(i) notifikat(i) (għandu jiġi trażmess lid-destinatarju tan-notifika)
          (1)

      Dan id-dokument, jakkompanja d-dokument(i) hawn notifikat(i) mill-awtorità kompetenti ta’ [isem tal-Istat Membru li rċieva t-talba].
      Din in-notifika tikkonċerna dokumenti tal-awtoritajiet kompetenti ta’ [isem l-Istat Membru applikant], li talbu għal għajnuna ta’ notifika, skont l-Artikolu 8 tad-Direttiva tal-Kunsill 2010/24/UE tas-16 ta’ Marzu 2010.
      A.   IDENTIFIKAZZJONI TAD-DESTINATARJU TAN-NOTIFIKA

                  1.

                  Isem:

                     2.

                  Indirizz:

                     3.

                  Data tat-twelid:

                     4.

                  Post tat-twelid:

            B.   GĦAN TAN-NOTIFIKA

                  1.

                  Din in-notifika hija maħsuba biex:

                              

                              tinforma lid-destinatarju, dwar id-dokument(i) li miegħu huwa mehmuż dan id-dokument ta’ informazzjoni.

                              

                              li tinterrompi l-perjodu ta’ limitazzjoni fir-rigward tat-talba/talbiet imsemmija fid-dokument(i) notifikat(i).

                              

                              tagħti konferma lid-destinatarju, dwar l-obbligu tiegħu biex iħallas l-ammonti msemmija taħt il-punt C.

                        Jekk jogħġbok kun af li f’każ li ma jsirx ħlas, l-awtoritajiet jistgħu jieħdu miżuri ta’ infurzar jew miżuri kawtelatorji biex jiżguraw l-irkupru tat-talba/talbiet. Dan jista’ jwassal għal iżjed spejjeż li jkollu jħallas id-destinatarju.
                  Int id-destinatarju ta’ din in-notifika, minħabba li int meqjus bħala:

                              

                              id-debitur prinċipali

                              

                              ko-debitur

                              

                              persuna oħra apparti debitur (u l-ko-debitur), responsabbli mill-ħlas tat-taxxi, dazji u miżuri oħra, jew għal talbiet oħra relatati ma’ dawn it-taxxi, dazji u miżuri oħra, skont il-liġijiet fis-seħħ fl-Istat applikant

                              

                              persuna oħra apparti d-debitur (u l-ko-debitur), li għandha assi li jappartjenu lil, jew li għandhom dejn lejn, id-debitur (u l-ko-debitur) jew xi persuna oħra responsabbli

                              

                              parti terza li tista’ tiġi affettwata bl-infurzar tal-miżuri li jirrigwardaw persuni oħra.

                     (L-informazzjoni segwenti se tidher jekk id-destinatarju tan-notifika hija persuna oħra apparti d-debitur (u l-ko-debitur),li jkollha assi li jappartjenu lil, jew li jkollhom dejn lejn, id-debitur (u l-ko-debitur) jew xi persuna oħra responsabbli jew parti terza li tista’ tiġi affettwata bl-infurzar tal-miżuri li jirrigwardaw persuni oħra: id-dokumenti notifikati jirrigwardaw talbiet relatati ma’ taxxi u dazji, li għalihom huma responsabbli l-persuna(i) segwenti: [isem u indirizz (magħruf jew sopponut)]).

                  2.

                  L-awtorità applikanti ta’ [isem tal-Istat Membru applikant] stiednet lill-awtoritajiet kompetenti ta’ [isem tal-Istat Membru li rċieva t-talba] biex jagħmlu din in-notifika qabel [data]. Jekk jogħġbok kun af li din id-data mhix relatata speċifikament ma’ xi perjodu ta’ limitazzjoni.

            C.   DESKRIZZJONI TAD-DOKUMENT(I) NOTIFIKAT(I)

                  1.

                  Numru ta’ referenza:
                  Data ta’ stabbiliment:

                  2.

                  In-natura tad-dokument notifikat:

                              

                              Stima tat-taxxa

                              

                              Ordni ta’ ħlas

                              

                              Deċiżjoni wara appell amministrattiv

                              

                              Dokument amministrattiv ieħor:

                              

                              Sentenza/ordni ta’:

                              

                              Dokument ġudizzjarju ieħor

                  3.

                  Isem tat-talba konċernata (fil-lingwa tal-Istat Membru applikant):

                  4.

                  Natura tat-talba:

                               a)

                              dazji doganali

                               b)

                              taxxa fuq il-valur miżjud

                               c)

                              dazji tas-sisa

                               d)

                              taxxa fuq dħul jew kapital

                               e)

                              taxxa fuq il-primjums tal-assigurazzjoni

                               f)

                              taxxi fuq wirt u donazzjoni

                               g)

                              taxxi u dazji nazzjonali fuq propjetà immobbli, apparti dawk imsemmija hawn fuq

                               h)

                              taxxi u dazji nazzjonali fuq l-użu jew is-sjieda ta’ mezzi tat-trasport

                               i)

                              taxxi u dazji oħra imposti minn jew f’isem l-Istat applikant

                               j)

                              taxxi u dazji imposti minn jew f’isem sottodiviżjonijiet territorjali jew amministrattivi tal-Istat applikant, esklużi taxxi u dazji imposti mill-awtoritajiet lokali

                               k)

                              taxxi u dazji imposti minn jew f’isem awtoritajiet lokali

                               l)

                              talba oħra bażata fuq it-taxxa

                               m)

                              rifużjonijiet, interventi u miżuri oħra li jiffurmaw parti mis-sistema ta’ finanzjar totali jew parzjali tal-Fond Agrikolu Ewropew ta’ Garanzija l-(FAEG) u l-Fond Agrikolu Ewropew għall-Iżvilupp Rurali (l-FAEŻR), inkluż ammonti li jridu jinġabru f’konnessjoni ma’ dawn l-azzjonijiet, u imposti u dazji oħra li hu provdut għalihom fl-organizzazzjoni komuni tas-suq għas-settur agrikolu

                     5.

                  Ammont tat-talba konċernata, fil-valuta ta’ [Isem l-Istat Membru applikant]:

                              

                                 Ammont prinċipali:

                              

                                 Penali u multi amministrattivi:

                              

                                 Interessi sa [data]:

                              

                                 Spejjeż sa [data]:

                              

                                 Tariffi għal ċertifikati u dokumenti simili maħruġin f’konnessjoni ma’ proċeduri amministrattivi relatati mat-talba msemmija fil-punt 3:

                              

                                 Ammont totali għal din it-talba:

                     6.

                  L-ammont imsemmi fil-punt 5 għandu jitħallas:

                              

                                 qabel:

                              

                                 fi żmien [numru] jiem kalendarji wara d-data ta’ din in-notifika

                              

                                 mingħajr aktar dewmien

                     Dan il-ħlas għandu jsir lil:

                     Referenza biex tintuża għall-ħlas:

                     7.

                  Tista’ twieġeb għad-dokument(i) li huwa hawnhekk notifikat.

                              

                              L-aħħar jum biex twieġeb:

                              

                              Perjodu taż-żmien biex twieġeb:

                     Isem u indirizz tal-awtorità li lilha tista’ tintbagħat tweġiba:

                     8.

                  Possibbiltà ta’ kontestazzjoni

                              

                                 Il-perjodu ta’ kontestazzjoni tat-talba jew id-dokument(i) notifikat(i) diġà skada.

                              

                                 L-aħħar ġurnata għall-kontestazzjoni:

                              

                                 Perjodu taż-żmien għall-kontestazzjoni:

                              

                                 Isem u indirizz tal-awtorità li lilha tista’ tintbagħat il-kontestazzjoni:

                     Jekk jogħġbok kun af li tilwim rigward talbiet, l-istrument li jippermetti l-infurzar jew kull dokument ieħor li joriġina mill-awtoritajiet ta’ [isem l-Istat Membru applikant], jaqgħu taħt il-kompetenza tal-korpi kompetenti ta’ [isem l-Istat Membru applikant], skont l-Artikolu 14 tad-Direttiva tal-Kunsill 2010/24/UE.

                     Kull tilwim simili huwa rregolat mir-regoli proċedurali u dwar il-lingwa li japplikaw fi [isem l-Istat Membru applikant].

                              

                                 Jekk jogħġbok kun af li l-irkupru jista’ jibda qabel it-tmiem tal-perjodu ta’ kontestazzjoni.

                  9.

                  Uffiċċju responsabbli fir-rigward tad-dokument(i) mehmuż(a)
                  Isem
                  Indirizz

                              

                              Telefown

                              

                              Posta elettronika

                              

                              Lingwa li biha wieġed jista’ jikkomunika ma’ dan l-uffiċċju

                  10.

                  Aktar tagħrif dwar:

                              

                              id-dokument(i) notifikat(i)

                              

                              u/jew il-possibbiltà li jiġu kontestati l-obbligi

                        jistgħu jinkisbu minn:

                              

                              l-uffiċċju responsabbli fir-rigward tad-dokument(i) mehmuż(a), msemmi taħt il-punt C.9.

                              

                              l-uffiċċju segwenti:

         (1)  L-elementi bil-korsiv mhumiex obbligatorji

      ANNESS II

         Strument uniformi li jippermetti l-infurzar fl-istat membru li rċieva t-talba
          (1)

         STRUMENT UNIFORMI LI JIPPERMETTI L-INFURZAR TA’ TALBIET KOPERTI BID-DIRETTIVA TAL-KUNSILL 2010/24/UE
      Data tal-ħruġ:
         STRUMENT UNIFORMI RIVEDUT LI JIPPERMETTI L-INFURZAR TA’ TALBIET KOPERTI BID-DIRETTIVA TAL-KUNSILL 2010/24/UE

         Data tal-ħruġ tal-istrument uniformi oriġinali:

         Data tar-reviżjoni:

         Raġuni għar-reviżjoni:  sentenza/ordni ta’ [isem tal-Qorti]  deċiżjoni amministrattiva ta’ [data]

      Numru ta’ referenza:
      Stat Membru tal-UE fejn inħareġ dan id-dokument:
      Kull Stat Membru tal-UE jista’ jitlob għajnuna ta’ rkupru mingħand Stati Membri oħra għal talbiet mhux imħallsa msemmija fl-Artikolu 2 tad-Direttiva tal-Kunsill 2010/24/UE tas-16 ta’ Marzu 2010.
      Miżuri ta’ rkupru meħuda fl-Istat Membru li rċieva t-talba huma bażati fuq:

                  

                  strument uniformi li jippermetti l-infurzar, skont l-Artikolu 12 ta’ din id-Direttiva.

                  

                  strument uniformi rivedut li jippermetti l-infurzar, skont l-Artikolu 15 ta’ din id-Direttiva (biex jieħu kont tad-deċiżjoni tal-korp kompetenti msemmi fl-Artikolu 14(1) ta’ din id-Direttiva).

            Dan id-dokument huwa strument uniformi [rivedut] li jippermetti l-infurzar. Huwa jikkonċerna talba/talbiet imsemmija hawn taħt, li jkunu baqgħu ma tħallsux [isem l-Istat Membru applikant]. L-istrument inizjali għall-eżekuzzjoni ta’ din it-talba/talbiet ġie notifikat sal-grad meħtieġ taħt il-liġi nazzjonali ta’ [isem l-Istat Membru applikant].
      Tilwim rigward it-talba/talbiet jaqgħu esklussivament fi ħdan il-kompetenza tal-korpi kompetenti ta’ [isem l-Istat Membru applikant], skont l-Artikolu 14 tad-Direttiva 2010/24/UE. Kull tali azzjoni trid tinġieb quddiemhom skont ir-regoli proċedurali u dwar il-lingwa fi [isem l-Istat Membru applikant].
      DESKRIZZJONI TAT-TALBA/TALBIET U PERSUNA/I KONĊERNATA/I
      IDENTIFIKAZZJONI TAT-TALBA

                  1.

                  Referenza:

                  2.

                  Natura tat-talba:

                               a)

                              dazji doganali

                               b)

                              taxxa fuq il-valur miżjud

                               c)

                              dazji tas-sisa

                               d)

                              taxxa fuq dħul jew kapital

                               e)

                              taxxa fuq il-primjums tal-assigurazzjoni

                               f)

                              taxxi fuq wirt u donazzjoni

                               g)

                              taxxi u dazji nazzjonali fuq propjetà immobbli, apparti dawk imsemmija hawn fuq

                               h)

                              taxxi u dazji nazzjonali fuq l-użu jew is-sjieda ta’ mezzi tat-trasport

                               i)

                              taxxi u dazji oħra imposti minn jew f’isem l-Istat (applikant)

                               j)

                              taxxi u dazji imposti minn jew f’isem sottodiviżjonijiet territorjali jew amministrattivi tal-Istat (applikant), esklużi taxxi u dazji imposti mill-awtoritajiet lokali

                               k)

                              taxxi u dazji imposti minn jew f’isem awtoritajiet lokali

                               l)

                              talba oħra bażata fuq it-taxxa

                               m)

                              rifużjonijiet, interventi u miżuri oħra li jiffurmaw parti mis-sistema ta’ finanzjar totali jew parzjali tal-Fond Agrikolu Ewropew ta’ Garanzija l-(FAEG) u l-Fond Agrikolu Ewropew għall-Iżvilupp Rurali (l-FAEŻR), inkluż ammonti li jridu jinġabru f’konnessjoni ma’ dawn l-azzjonijiet, u imposti u dazji oħra li hu provdut għalihom fl-organizzazzjoni komuni tas-suq għas-settur taz-zokkor

                  3.

                  Isem tat-taxxa/dazju konċernat:

                  4.

                  Perjodu jew data konċernata:

                  5.

                  Data tal-istabbiliment tat-talba:

                  6.

                  Id-data meta l-infurzar isir possibbli:

                  7.

                  Ammont tat-talba (inizjalment dovut - għadu dovut):

                              

                              ammont prinċipali:

                              

                              penali u multi amministrattivi:

                              

                              interessi sad-data qabel il-jum li fih tintbagħat it-talba:

                              

                              spejjeż sad-data qabel il-jum li fih tintbagħat it-talba:

                              

                              tariffi għal ċertifikati u dokumenti simili maħruġin f’konnessjoni ma’ proċeduri amministrattivi relatati mat-taxxa/dazju konċernati:

                              

                              ammont totali għal din it-talba:

                  8.

                  Data tan-notifika tal-istrument inizjali li jippermetti l-infurzar fi [isem l-Istat Membru applikant]

                  9.

                  L-uffiċċju responsabbli għall-valutazzjoni tat-talba: isem, indirizz u dettalji ta’ kuntatt oħra:

                  10.

                  Aktar informazzjoni rigward it-talba jew il-possibbiltajiet ta’ kontestazzjoni tal-obbligu tal-ħlas jistgħu jinkisbu minn:

                              

                              l-uffiċċju responsabbli għall-valutazzjoni tat-talba, imsemmi taħt il-punt 9

                              

                              l-uffiċċju responsabbli għall-istrument Uniformi li jippermetti l-infurzar: isem, indirizz u dettalji oħra ta’ kuntatt:

            IDENTIFIKAZZJONI TAL-PERSUNA(I) KONĊERNATA(I) FL-ISTRUMENT(I) NAZZJONALI LI JIPPERMETTI(U) L-INFURZAR

                  1.

                  Isem

                  2.

                  Indirizz

                  3.

                  Kawża ta’ responsabbiltà:

                              

                              debitur prinċipali

                              

                              ko-debitur

                              

                              persuna oħra apparti d-debitur (u l-ko-debitur), responsabbli mill-ħlas tat-taxxi, dazji u miżuri oħra, jew għal talbiet oħra relatati ma’ dawn it-taxxi, dazji u miżuri oħra

         (1)  L-elementi bil-korsiv mhumiex obbligatorji


title: Regolament ta' Implimentazzjoni tal-Kummissjoni (UE) 2015/1060 tat-2 ta' Lulju 2015 dwar l-awtorizzazzjoni tal-betaina anidra u tal-betaina kloridrat bħala addittivi tal-għalf għall-ispeċijiet kollha tal-annimali (Test b'rilevanza għaż-ŻEE)

text:
               3.7.2015

               MT

               Il-Ġurnal Uffiċjali tal-Unjoni Ewropea

               L 174/3

         REGOLAMENT TA' IMPLIMENTAZZJONI TAL-KUMMISSJONI (UE) 2015/1060
   tat-2 ta' Lulju 2015
   dwar l-awtorizzazzjoni tal-betaina anidra u tal-betaina kloridrat bħala addittivi tal-għalf għall-ispeċijiet kollha tal-annimali
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:

               (1)

               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u għar-raġunijiet u l-proċedura biex tingħata din l-awtorizzazzjoni. L-Artikolu 10 ta' dan ir-Regolament jipprevedi l-valutazzjoni mill-ġdid ta' addittivi awtorizzati skont id-Direttiva tal-Kunsill 70/524/KEE (2).

               (2)

               Il-betaina anidra u l-betaina kloridrat kienu ġew awtorizzati mingħajr limitu ta' żmien bħala addittivi tal-għalf għall-ispeċijiet kollha tal-annimali, f'konformità mad-Direttiva 70/524/KEE. Dawk il-prodotti mbagħad iddaħħlu fir-Reġistru tal-addittivi tal-għalf bħala prodotti eżistenti, f'konformità mal-Artikolu 10(1) tar-Regolament (KE) Nru 1831/2003.

               (3)

               F'konformità mal-Artikolu 10(2) tar-Regolament (KE) Nru 1831/2003 flimkien mal-Artikolu 7 tiegħu, tressqu tliet applikazzjonijiet għall-evalwazzjoni mill-ġdid tal-betaina anidra u tal-betaina kloridrat u l-preparazzjonijiet ta' dawn is-sustanzi bħala addittivi tal-għalf għall-ispeċijiet kollha tal-annimali u, skont l-Artikolu 7 ta' dak ir-Regolament, għal użu ġdid fl-ilma għax-xorb. L-applikanti talbu li dawn l-addittivi jiġu klassifikati fil-kategorija tal-addittivi “addittivi nutrittivi”. Ma' dawk l-applikazzjonijiet intbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

               (4)

               Il-pitravi ħelu ġenetikament modifikat KM-ØØØH71-4 u għalf manifatturat minnu, kienu awtorizzati biex jitqiegħdu fis-suq skont id-Deċiżjoni tal-Kummissjoni 2007/692/KE (3). Skont l-Artikolu 9(6) tar-Regolament (KE) Nru 1831/2003 l-awtorizzazzjoni tal-betaina anidra manifatturata minn pitravi ħelu ġenetikament modifikat KM-ØØØH71-4 għandu jinkludi l-isem tad-detentur tal-awtorizzazzjoni “Trouw Nutrition International BV” u l-identifikatur uniku li jkun attribwit għall-organiżmu ġenetikament modifikat (GMO).

               (5)

               Fl-opinjonijiet tagħha tas-17 ta' April 2013 u tat-18 ta' April 2013 (4), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li fil-kundizzjonijiet li ġew proposti dwar l-użu fl-għalf, il-betaina anidra u l-betaina kloridrat ma jħallux effetti negattivi fuq is-saħħa tal-annimali u tal-bniedem jew fuq l-ambjent.

               (6)

               L-Awtorità kkonkludiet ukoll li l-betaina anidra u l-betaina kloridrat għandhom il-potenzjal li jkunu effikaċi għall-ispeċijiet kollha tal-annimali. L-Awtorità kkonkludiet ukoll li ma għandu jinqala' l-ebda tħassib dwar is-sikurezza għall-utenti. L-Awtorità tqis li ma hemmx bżonn ta' rekwiżiti speċifiċi għall-monitoraġġ wara t-tqegħid fis-suq. Hija vverifikat ukoll ir-rapport dwar il-metodu ta' analiżi tal-addittiv fl-għalf u fl-ilma imressaq mil-Laboratorju ta' Referenza stabbilit bir-Regolament (KE) Nru 1831/2003.

               (7)

               Il-valutazzjoni tal-betaina anidra u tal-betaina kloridrat turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003 ġew issodisfati. Għaldaqstant, l-użu ta' dawn is-sustanzi għandu jiġi awtorizzat kif speċifikat fl-Anness ta' dan ir-Regolament. Il-kontenut massimu rakkomandat ta' supplimentazzjoni tal-betaina anidra u tal-betaina kloridrat fl-għalf għall-annimali u fl-ilma għax-xorb għandhom ikunu stabbiliti.

               (8)

               Billi mhijiex meħtieġa l-applikazzjoni minnufih tal-emendi għall-kundizzjonijiet tal-awtorizzazzjoni għal raġunijiet ta' sikurezza, jixraq li jingħata perjodu ta' tranżizzjoni biex il-partijiet interessati jkunu jistgħu iħejju ruħhom biex jissodisfaw ir-rekwiżiti l-ġodda li jirriżultaw mill-awtorizzazzjoni.

               (9)

               Il-pitravi ħelu KM-ØØØH71-4 huwa awtorizzat biex jintuża fil-produzzjoni ta' ikel, ingredjenti tal-ikel u għalf għal perjodu ta' 10 snin mid-data tan-notifika tad-Deċiżjoni 2007/692/KE. Din id-deċiżjoni ġiet innotifikata lid-detenturi tal-awtorizzazzjonijiet fit-23 ta' Ottubru 2007. Il-perjodu ta' awtorizzazzjoni tal-betaina anidra manifatturata mill-pitravi ħelu KM-ØØØH71-4 bħala addittiv tal-għalf ma għandux ikun itwal mill-perjodu ta' awtorizzazzjoni tal-pitravi ħelu M-ØØØH71-4.

               (10)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Is-sustanzi speċifikati fl-Anness, li jinsabu fil-kategorija tal-addittivi “addittivi nutrittivi” u fil-grupp funzjonali “vitamini, provitamini u sustanzi definiti tajjeb kimikament li jkollhom effett simili”, huma awtorizzati bħala addittivi fin-nutrizzjoni tal-annimali soġġetti għall-kundizzjonijiet stipulati f'dak l-Anness.
   Artikolu 2
   1.   Is-sustanzi speċifikati fl-Anness u t-taħlitiet lesti minn qabel li jkun fihom dawn is-sustanzi, li huma prodotti u ttikkettati qabel it-23 ta' Jannar 2016 skont ir-regoli applikabbli qabel it-23 ta' Lulju 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   2.   L-għalf kompost u l-materjali tal-għalf li fihom is-sustanzi speċifikati fl-Anness u li huma prodotti u ttikkettati qabel it-23 ta' Lulju 2016 skont ir-regoli applikabbli qabel it-23 ta' Lulju 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk dawn ikunu maħsubin għall-annimali li jipproduċu l-ikel.
   3.   L-għalf kompost u l-materjali tal-għalf li fihom is-sustanzi hekk kif speċifikat fl-Anness u li huma prodotti u ttikkettati qabel it-23 ta' Lulju 2017 skont ir-regoli applikabbli qabel it-23 ta' Lulju 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk dawn ikunu maħsubin għall-annimali li ma jipproduċux l-ikel.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Lulju 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 268, 18.10.2003, p. 29.

      (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda addittivi f'għalf għall-bhejjem (ĠU L 270, 14.12.1970, p. 1).

      (3)  Id-Deċiżjoni tal-Kummissjoni 2007/692/KE tal-24 ta' Ottubru 2007 li tawtorizza t-tqegħid fis-suq ta' ikel u għalf prodotti mill-pitravi ħelu ġenetikament modifikat H7-1 (KM-ØØØH71-4) skont ir-Regolament (KE) Nru 1829/2003 tal-Parlament Ewropew u tal-Kunsill (ĠU L 283, 27.10.2007, p. 69).

      (4)  EFSA Journal 2013;11(5):3209;EFSA Journal 2013;11(5):3210;EFSA Journal 2013;11(5):3211.

      ANNESS

                  Numru ta' identifikazzjoni tal-addittiv

                  Isem id-detentur tal-awtorizzazzjoni

                  Addittiv

                  Kompożizzjoni, formula kimika, deskrizzjoni, metodu analitiku

                  Speċi jew kategorija tal-annimal

                  Età massima

                  Kontenut minimu

                  Kontenut massima

                  Dispożizzjonijiet oħra

                  Tmiem il-perjodu ta' awtorizzazzjoni

                  mg ta' sustanza attiva/kg ta' għalf sħiħ b'kontenut ta' umdità ta' 12 % jew mg tas-sustanza attiva/l ta' ilma

                     Kategorija tal-addittivi nutrittivi. Grupp funzjonali: Vitamini, provitamini u sustanzi ddefiniti tajjeb kimikament li għandhom effett simili

                  3a920

                  —

                  Betaina anidra

                     Kompożizzjoni tal-addittiv

                  Betaina anidra

                     Karatterizzazzjoni tas-sustanza attiva

                  Betaina
                  C5H11NO2

                  Numru CAS: 107-43-7
                  Il-betaina anidra, manifatturata permezz ta' sinteżi kimika jew bl-estrazzjoni minn prodotti sekondarji tal-produzzjoni taz-zokkor tal-melassa tal-pitravi taz-zokkor jew karfa tal-inbid.
                  Kriterji ta' purità: il-betaina anidra (forma solida) minimu ta' 97 % (fuq bażi anidra). Il-betaina anidra forma likwida, minimu ta' 47 %.

                     Metodu ta' Analiżi
                      (1)

                  Għad-determinazzjoni tal-betaina anidra fl-addittiv tal-għalf, fit-taħlitiet lesti minn qabel, fl-oġġetti tal-ikel u fl-ilma: Metodu tal-kromatografija likwida bi prestazzjoni għolja b'individwatur tal-indiċi rifrattiv (HPLC-RI).

                  L-ispeċijiet kollha tal-annimali

                  —

                  —

                  —

                              1.

                              Il-betaina anidra tista' titqiegħed fis-suq u tintuża bħala addittiv f'għamla ta' preparazzjoni.

                              2.

                              Fl-istruzzjonijiet għall-użu tal-addittiv u t-taħlitiet lesti minn qabel, indika l-kundizzjonijiet tal-ħażna u tal-istabbiltà.

                              3.

                              L-addittiv jista' jintuża fl-ilma għax-xorb.

                              4.

                              Huwa rakkomandat li ma jinqabżux il-livelli supplementari ta': 2 000  mg ta' betaina/kg ta' għalf komplet (b'kontenut ta' umdità ta' 12 %) jew 1 000  mg ta' betaina/l ta' ilma għax-xorb għat-tjur, 700 mg ta' betaina/l ta' ilma tax-xorb għall-ħnieżer u 250 mg ta' betaina/l tal-ilma għax-xorb għal għoġġiela għat-trobbija.

                              5.

                              Jekk ikun qed isir użu simultanju ta' supplimentazzjoni tal-betaine fl-għalf u fl-ilma għax-xorb, għandha tintuża l-kawtela biex ma jinqabżux il-livelli rakkomandati globali, filwaqt li jitqiesu l-livelli inerenti fl-għalf.

                              6.

                              Għas-sikurezza tal-utent: waqt il-manipulazzjoni għandhom jintlibsu l-protezzjoni għan-nifs, in-nuċċalijiet u l-ingwanti tas-sikurezza.

                  23.7.2025

                  3a921

                  Trouw Nutrition International BV

                  Betaina anidra manifatturata mill-pitravi taz-zokkor ġenetikament modifikati.

                     Kompożizzjoni tal-addittiv

                  Betaina anidra

                     Karatterizzazzjoni tas-sustanza attiva

                  Betaina
                  C5H11NO2

                  Numru CAS: 107-43-7
                  Betaina anidra, fil-forma solida, manifatturata minn estrazzjoni mill-pitravi taz-zokkor KM-ØØØH71-4 ġenetikament modifikati.
                  Kriterji ta' purità: minimu ta' 97 % (fuq bażi anidra)

                     Metodu ta' Analiżi
                      (1)

                  Għad-determinazzjoni tal-betaina anidra fl-adittivi tal-għalf,
                     fit-taħlitiet lesti minn qabel, fl-għalf u fl-ilma: Metodu tal-kromatografija likwida bi prestazzjoni għolja b'individwatur tal-indiċi rifrattiv (HPLC-RI).

                  L-ispeċijiet kollha tal-annimali

                  —

                  —

                  —

                              1.

                              Il-betaina anidra tista' titqiegħed fis-suq u tintuża bħala addittiv f'għamla ta' preparazzjoni.

                              2.

                              Fl-istruzzjonijiet għall-użu tal-addittiv u t-taħlitiet lesti minn qabel, indika l-kundizzjonijiet tal-ħażna u tal-istabbiltà.

                              3.

                              L-addittiv jista' jintuża fl-ilma għax-xorb.

                              4.

                              Huwa rakkomandat li ma jinqabżux il-livelli supplementari ta': 2 000  mg ta' betaina/kg ta' għalf komplet (b'kontenut ta' umdità ta' 12 %) jew 1 000  mg ta' betaina/l tal-ilma għax-xorb għat-tjur, 700 mg ta' betaina/l fl-ilma tax-xorb għall-ħnieżer u 250 mg ta' betaina/l tal-ilma għax-xorb għal għoġġiela għat-trobbija.

                              5.

                              Jekk ikun qed isir użu simultanju ta' supplimentazzjoni tal-betaine fl-għalf u fl-ilma għax-xorb, għandha tintuża l-kawtela biex ma jinqabżux il-livelli rakkomandati globali, filwaqt li jitqiesu l-livelli inerenti fl-għalf.

                              6.

                              Għas-sikurezza tal-utent: waqt il-manipulazzjoni għandhom jintlibsu l-protezzjoni għan-nifs, in-nuċċalijiet u l-ingwanti tas-sikurezza.

                  23.10.2017

                  3a925

                  —

                  Betaina kloridrat

                     Kompożizzjoni tal-addittiv

                  Betaina kloridrat.

                     Karatterizzazzjoni tas-sustanza attiva

                  Betaina kloridrat.
                  Formula kimika: C5H11NO2·HCl
                  Numru CAS: 590-46-5
                  Betaina kloridrat, f'forma solida, manifatturata permezz ta' sinteżi kimika.
                  Kriterji ta' purità: Minimu ta' 98 % (fuq bażi anidra).

                     Metodu ta' Analiżi
                      (1)

                              —

                              Għad-determinazzjoni tal-betaina kloridrat fl-addittiv tal-għalf:

                                          1.

                                          Titrazzjoni bl-aċidu perkloriku (US Pharmacopeia 31, il-monografija Betaina kloridrat.); jew

                                          2.

                                          Metodu tal-kromatografija likwida bi prestazzjoni għolja b'individwatur tal-indiċi rifrattiv (HPLC-RI).

                              —

                              Għad-determinazzjoni tal-betaina kloridrat fit-taħlitiet lesti minn qabel, fl-għalf u fl-ilma: Metodu tal-kromatografija likwida bi prestazzjoni għolja b'individwatur tal-indiċi rifrattiv (HPLC-RI).

                  L-ispeċijiet kollha tal-annimali

                  —

                  —

                  —

                              1.

                              Il-betaina kloridrat tista' titqiegħed fis-suq u tintuża bħala addittiv f'għamla ta' preparazzjoni.

                              2.

                              Fl-istruzzjonijiet għall-użu tal-addittiv u t-taħlitiet lesti minn qabel, indika l-kundizzjonijiet tal-ħażna u l-istabbiltà.

                              3.

                              L-addittiv jista' jintuża fl-ilma għax-xorb.

                              4.

                              Huwa rakkomandat li ma jinqabżux il-livelli supplementari ta': 2 000  mg ta' betaina/kg ta' għalf komplet (b'kontenut ta' umdità ta' 12 %) jew 1 000  mg ta' betaina/l tal-ilma għax-xorb għat-tjur, 700 mg ta' betaina/l fl-ilma tax-xorb għall-ħnieżer u 250 mg ta' betaina/l tal-ilma għax-xorb għal għoġġiela għat-trobbija.

                              5.

                              Jekk ikun qed isir użu simultanju ta' supplimentazzjoni tal-betaine fl-għalf u fl-ilma għax-xorb, għandha tintuża l-kawtela biex ma jinqabżux il-livelli rakkomandati globali, filwaqt li jitqiesu l-livelli inerenti fl-għalf.

                              6.

                              Għas-sikurezza tal-utent: waqt il-manipulazzjoni għandhom jintlibsu l-protezzjoni għan-nifs, in-nuċċalijiet tas-sikurezza u l-ingwanti.

                  23.7.2025

         (1)  Id-dettalji dwar il-metodi analitiċi huma disponibbli fuq is-sit li ġej tal-Laboratorju ta' Referenza tal-Unjoni Ewropea għall-Addittivi fl-Għalf: https://ec.europa.eu/jrc/en/eurl/feed-additives/evaluation-reports